นายกรัฐมนตรี ห่วงใยสุขภาพประชาชน แนะดูแลตนเองอย่างถูกต้อง กำชับทุกฝ่ายร่วมมือแก้ไขปัญหา
นายกรัฐมนตรี ห่วงใยสุขภาพประชาชน แนะดูแลตนเองอย่างถูกต้อง กำชับทุกฝ่ายร่วมมือแก้ไขปัญหานายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามสถานการณ์ปัญหาฝุ่นละอองในพื้นที่ กทม.และปริมณฑลอย่างต่อเนื่อง โดยได้กำชับให้ทุกหน่วยที่เกี่ยวข้องปฏิบัติหน้าที่อย่างเข้มข้นจนกว่าปัญหาจะคลี่คลายและกลับเข้าสู่สภาวะปกติอย่างไรก็ตาม นายกรัฐมนตรีได้รับรายงานว่าในระยะนี้สภาพอากาศมีกลุ่มเมฆค่อนข้างน้อยและความชื้นน้อยลง จึงยังไม่สามารถปฏิบัติการฝนหลวงได้ ประกอบกับในวันพรุ่งนี้ กทม. จะมีอุณหภูมิสูงขึ้นเล็กน้อยและสภาพอากาศปิด ซึ่งอาจทำให้ฝุ่นละอองเพิ่มขึ้นได้ จึงขอให้ประชาชนดูแลสุขภาพของตนเองและปฏิบัติตามคำแนะนำของทางราชการ เช่น พยายามอยู่ในอาคารบ้านเรือน แต่จำเป็นต้องออกไปข้างนอกควรสวมหน้ากากอนามัยที่ป้องกันฝุ่นได้ เป็นต้นทั้งนี้ ในช่วงสัปดาห์ที่ผ่านมา การดำเนินงานของทุกหน่วยเป็นไปตามแผนที่วางไว้ นับตั้งแต่การทำฝนเทียมเมื่อวันที่ 15 มกราคม ส่งผลให้สภาพอากาศโปร่งใส ประกอบกับความเข้มข้นของมาตรการตรวจจับควันดำ 20 จุดของกองบังคับการตำรวจจราจร การควบคุมกิจกรรมการก่อสร้างรถไฟฟ้าไม่ให้มีฝุ่นละออง การห้ามไม่ให้รถ ขสมก.ควันดำออกวิ่ง ส่วนในพื้นที่ปริมณฑล ผู้ว่าราชการจังหวัดได้สั่งห้ามเผาวัชพืช หรือขยะในที่โล่งจนถึงสิ้นเดือนกุมภาพันธ์ หรือจนกว่าเหตุการณ์จะกลับเป็นปกติ